देवी मंदिर में श्रद्धालुओं ने टेका माथा
पूंडरी | फतेहपुरस्थित माता मनसा देवी मंदिर में सैकड़ों श्रद्धालुओं ने माथा टेका। मंदिर के पुजारी ने बताया कि प्रत्येक माह की सप्तमी, अष्टमी चौदस को यहां पर आसपास के क्षेत्रों से सैकड़ों श्रद्धालु मंदिर में माथा टेकने यहां आते हैं। चैत्र अश्विनी मास के समापन पर साल में दो बार यहांं विशाल मेला लगता है, जिसमें देश के कोन-कोने से श्रद्धालु माता की पूजा करने आते हैं। इसके अलावा सुबह शाम यहां पर सत्संग होता है। माता मनसा देवी तीर्थ फतेहपुर सभा के सदस्य एवं प्रसिद्ध समाजसेवी संजीव वालिया फतेहपुर ने बताया कि माता मनसा देवी का मंदिर वर्षों से यहां पर स्थापित है। उन्होंने बताया कि यहां पर पूजा करने से ज्योत जलाने से हर मुराद पूरी होती है और नवरात्रों में तो यहां पर पूजा करने से विशेष फल मिलता है। इस मंदिर में हर वर्ष लोगों का तांता लगता है। नवरात्रों के मेले के दौरान यहां पर श्रद्धालु जौ चढ़ाते हैं। मंदिर के रखरखाव के लिए एक समिति माता मनसा देवी तीर्थ के नाम बनी है, जो यहा पर दानवीरों के सहयोग से निरंतर विकास करवाती रहती है।
awa_Deva hin_Deva